Nintendo-baas verloor kankerstrydSatoru Iwata Foto: Nintendo, Facebook Satoru Iwata, uitvoerende hoof van Nintendo, is in die ouderdom van 55 aan kanker oorlede. Die maatskappy het Maandag in ŉ verklaring bevestig Iwata is Saterdag oorlede weens ŉ gewas aan sy galblaas. Nintendo, ŉ internasionale gebruikerselektronikamaatskappy en, volgens inkomste, die wêreld se grootste rekenaarspeletjiemaatskappy, se sukses in die vroeë tot mid-2000’s word aan Iwata toegeskryf. Iwata het die maatskappy gedryf om die ontwikkeling van die Nintendo DS en Wii na te jaag. Hy word oorleef deur sy vrou Kayoko. Hy word Vrydag begrawe.